stanford-oval/wikipedia huggingface dataset:
חלנקיה

| --- | --- |

מעיינות המים של ואדי חג'לאן הנמצאות בעיירת אל-חלנקיה
 מדינה:  עיראק עיראק
 מחוז:  אל-אנבאר
 גובה:  252 מטרים
 אוכלוסייה:  ‏
  ‑ בעיירה:  30,000 (2003)
 קואורדינטות:  34°5′20″N 42°21′38″E﻿ / ﻿34.08889°N 42.36056°E﻿ / 34.08889; 42.36056
 אזור זמן:  UTC +3
  מפת מיקום  מפה מפורטת   (למפת עיראק מוגדלת) בגדאד מוסול בצרה ארביל כירכוכ פלוג'ה סולימאניה כרבלא נג'ף רמאדי טורקיה סוריה יר. ערב הסעודית כווית איראן המ. הפ. חלנקיה(למפת עיראק רגילה) בגדאד מוסול בצרה ארביל כירכוכ פלוג'ה סולימאניה כרבלא נג'ף רמאדי טורקיה סוריה יר. ערב הסעודית כווית איראן המ. הפ. חלנקיה  he tabBackground:;tabBorder:#aaa;defaultTab:0;
חלנקיה או אל-חלנקיה (בערבית: الحقلانية) היא עיירה באל-אנבאר, בעיראק.
העיירה נמצאת באזור שזכה לחשיבות גאוגרפית ואסטרטגית, והפעילות הצבאית בעיראק רוכזה בו לא פעם, בפרט במהלך המעורבות האמריקאית שם.
בספירה שנערכה ב־2003, נרשמו בעיירה כ־30,000 תושבים.
הערות שוליים

↑  "עיראק: הערים והיישובים הגדולים ביותר וסטטיסטיקות האוכלוסין שלהם" (באנגלית). המדריך הגאוגרפי העולמי. אורכב מ-המקור ב-2011-08-26. נבדק ב-2008-06-05.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חלנקיה".
ערך זה הוא קצרמרבנושא גאוגרפיה של עיראק. אתם מוזמנים לתרום לוויקיפדיה ו.
טיומן

טיומן (ברוסית: Тюмень) היא עיר במערב סיביר שברוסיה, בירת מחוז טיומן, אחד המחוזות הגדולים בשטח הפדרציה הרוסית. העיר נמצאת על הנהר טורה, יובלו של טובול, שהוא יובלו של אירטיש. אוכלוסיית העיר: 768,358 אלף איש (נכון ל-2018).
גאוגרפיה > אקלים

| אקלים בטיומן> חודש.שיא טמפרטורה מרבית (C°).טמפרטורה יומית מרבית ממוצעת (C°).טמפרטורה יומית מזערית ממוצעת (C°).שיא טמפרטורה מזערית (C°).משקעים ממוצעים (מ"מ) | אקלים בטיומן> ינואר.3.6.-11.1.-19.6.-41.1.23.0 | אקלים בטיומן> פברואר.7.3.-8.0.-18.1.-38.9.14.8 | אקלים בטיומן> מרץ.17.1.0.0.-10.5.-32.7.17.8 | אקלים בטיומן> אפריל.30.7.9.7.-1.0.-21.9.25.4 | אקלים בטיומן> מאי.33.7.17.9.5.4.-9.9.42.2 | אקלים בטיומן> יוני.35.2.23.3.11.3.-1.9.56.3 | אקלים בטיומן> יולי.35.6.24.4.13.4.2.8.88.9 | אקלים בטיומן> אוגוסט.35.0.21.4.11.0.-0.1.55.8 | אקלים בטיומן> ספטמבר.31.2.15.0.5.5.-5.6.53.8 | אקלים בטיומן> אוקטובר.23.1.7.1.-0.6.-19.2.37.4 | אקלים בטיומן> נובמבר.12.8.-3.5.-10.4.-36.7.37.0 | אקלים בטיומן> דצמבר.6.7.-9.1.-16.8.-44.0.25.8 | אקלים בטיומן> שנה.35.6.7.3.-2.5.-44.0.478.2 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: Погода и климат, Тюмень
היסטוריה

במקום שבו נמצאת כיום טיומן שכנה העיר המונגולית-טטרית צ'ינגי-טורה, שהוקמה בתקופת כיבושי ג'ינג'יס חאן ונקראה על שמו. לאחר התפרקות האימפריה המונגולית היה האזור בשליטת חאנות סיביר. ב-1585 צורף המקום לרוסיה לאחר פשיטה לסיביר בראשות ירמק טימופייביץ - הכובש הרוסי של סיביר. ב-5 ביולי 1586 הקימו הקוזקים במקום מבצר מסוג אוסטרוג, לפי צו של הצאר פיודור איוונוביץ'. העיר התחילה להתפתח כתחנה חשובה בדרך מרוסיה לסין וכן תחנה חשובה לקוזקים ולחוקרים הרוסיים לכיבוש סיביר. ב-1763 גרו בטיומן 7,000 איש.
ב-1836 נבנתה בעיר האונייה הראשונה בסיביר. ב-1885 נבנתה דרך העיר מסילת רכבת ממוסקבה לסיביר. במלחמת האזרחים ברוסיה ב-1918 שלט בעיר אלכסנדר קולצ'ק, מפקד הצבא הלבן, אך כבר באותה שנה היא נכבשה על ידי הצבא האדום. בזמן מלחמת העולם השנייה הועברו לעיר בתי חרושת רבים מאירופה, וחלקם נשארו בה אף אחרי המלחמה. גופתו החנוטה של לנין הועברה לעיר ב-7 ביולי 1941 מחשש שההפגזות הגרמניות על מוסקבה תפגענה בגופתו ולכן בעיר ניצב פסל לזכרו.
העיר היא בירת חבל טיומן המורחב מ-14 באפריל 1944. ב-1948 התגלה בחבל טיומן נפט והענף הנלווה נהפך לחלק משמעותי מאוד בכלכלת העיר. במשך זמן קצר בעיר נקבר מזכ"ל המפלגה הקומוניסטית של יוון, ניקוס זכריאדיס.
בשנת 1911 נפתח בעיר בית הכנסת שנסגר בתקופת ברית המועצות. בשנת 1997 הוא נפתח מחדש.
תחבורה

את העיר משמש נמל התעופה הבין-לאומי רושצ'ינו.
ספורט

בעיר 10 אצטדיונים כשהגדול מביניהם הוא אצטדיון גאולוג, המשמש כמגרש הבית של מועדון הכדורגל טיומן, מליגת הכדורגל הלאומית של רוסיה. בחסותו פועל גם מועדון קטרגל המתמודד בליגת העל הרוסית בקטרגל.
בעיר פועל גם מועדון ההוקי קרח רובין טיומן מליגת VHL ומועדון לגיון טיומן מליגת MHL.
בענף הכדורעף העיר מיוצגת על ידי מועדון הכדורעף טיומן מליגת העל הרוסית בכדורעף.
"אדרנלין טיומן" היא קבוצת רוגבי חובבנית שמתמודדת בליגה הפדרלית ובגביע הרוסי ברוגבי.
העיר אירחה את אליפות עולם בביאתלון בשנת 2018 ואירחה גם את אליפות אירופה בביאתלון.
ממשל

ראש העיר הוא האישיות הפוליטית הבכירה בעיר המתמנה בעקבות הצבעת הדומה העירונית של טיומן. מאז 31 במאי 2018 ממלא תפקיד זה רוסלן קוחארוק.
הרשות העירונית המחוקקת היא הדומה העירונית (Тюменская городская Дума) ובה 36 חברים.
העיר מהווה לבירת מחוז טיומן ולכן משמשת כמושב ממשלת מחוז טיומן ובה גם שוכן מעון המושל.
ממשל > חלוקה מינהלית

העיר מחולקת לארבעה מחוזות אדמיניסטרטיביים:
| מספר במפה | שם | אוכלוסייה (באלפים) | שטח (קמ"ר) |
| --- | --- | --- | --- |
| 1 | המחוז האדמיניסטרטיבי המזרחי | 180,257 | 59,9 |
| 2 | המחוז האדמיניסטרטיבי קאלינין | 210,998 | 204,2 |
| 3 | המחוז האדמיניסטרטיבי לנין | — | 218,1 |
| 4 | המחוז האדמיניסטרטיבי המרכזי | — | 126,5 |
ערים תאומות

לטיומן שבע ערים תאומות:
שווייץ ברן, שווייץ
בלארוס ברסט ליטובסק, בלארוס
הרפובליקה העממית של סין דאקינג, הרפובליקה העממית של סין
ארצות הברית יוסטון, טקסס, ארצות הברית
גרמניה צלה, סקסוניה התחתונה, גרמניה
ליטא קובנה, ליטא
קנדה קלגרי, אלברטה, קנדה
הערות שוליים

↑  Численность населения Российской Федерации по муниципальным образованиям на 1 января 2018 года
↑  раздел «Территориальные органы Администрации» на официальном сайте администрации Тюмени.
| --- | --- |
בקרת זהויות :  NLI: 987007534123305171  BnF: cb16098590z (data)  GND: 4344400-3  LCCN: n82071611  MusicBrainz: aaa9511b-3355-4d6c-b6b9-365616fce90d  NKC: ge942545  SUDOC: 154884766  VIAF: 139576263   WorldCat (עם VIAF): 139576263 
בניין הדומה העירונית
מחוזות העיר
טכנולוגיית השמה משטחית

מעגל מודפס בטכנולוגיית SMT
רכיב SMT שלמחצית מרגליו חוברו מוליכים באופן ידני, על מנת להשתמש בו מחוץ למעגל מודפס
טכנולוגיית השמה משטחית (ובאנגלית: "Surface-mount technology" או בקיצור SMT) היא טכנולוגיה להרכבת רכיבים חשמליים על גבי מעגלים מודפסים.
במעגלים מודפסים קיימים משטחים מוליכים ("פדים") אשר אליהם מולחמים הרכיבים החשמליים. הפד מאפשר חיבור פיזי של הרכיב אל המעגל, וחיבור חשמלי של רגלי הרכיב אל המוליכים שבמעגל המודפס. בשיטת ה-SMT הפדים הם משטחים מתכתיים קטנים, ללא חורים, שעליהם מולחם הרכיב החשמלי, באופן הדומה להדבקה על-גבי משטח.
לפני הרכבת הרכיבים החשמליים אל המעגל המודפס, הפדים נמרחים במשחת הלחמה. הרכיבים החשמליים מוזנים למכונת ההרכבה באמצעות "מחסניות", כל סוג רכיב במחסנית נפרדת. מהמחסנית נשלף כל פעם רכיב אחד ומונח במקום המיועד לו במעגל המודפס. לאחר שכל הרכיבים הושמו במקומם, המעגל כולו מוכנס לתנור בו ניתכת משחת ההלחמה (אם על ידי חימום איטי, שלא פוגע במעגל וברכיבים, או על ידי קרניים אינפרה-אדומות). ההתכה גורמת להלחמה של הרכיב אל הלוח המודפס, ולאחריה הרכיב מקובע למעגל.
יתרונות

(כל היתרונות הם בהשוואה להלחמה של רכיבי Through-hole)
רכיבים קטנים יותר, ובמשקל פיזי קל יותר
מפחית את הצורך בקדיחת חורים במעגל המודפס
הרכבה אוטומטית פשוטה יותר (כל רכיב נמצא רק בצד אחד של המעגל), המאפשרת קצבי ייצור גבוהים יותר
פחות טעויות, בגלל הנטייה הטבעית של הרכיבים להתקבע מעל הפדים
אפשרות להרכיב רכיבים גם בצד האחורי של המעגל המודפס
שימוש בפחות חומר בנקודות ההלחמה (מפחית את ההתנגדות וההשראות של נקודות החיבור, ומאפשר עבודה בתדרים גבוהים יותר)
עמידות טובה יותר לרעידות
הרכיבים בדרך כלל זולים יותר
חסרונות

תהליך ייצור מתוחכם יותר - עובדה המעלה את עלות הייצור הראשונית, ומאריכה את זמני ההכנה לפני הייצור.
קושי לעבודה ידנית עם הרכיבים בגלל הגודל הקטן שלהם, והעובדה שהם מתוכננים מראש להרכבה חד-פעמית על ידי מכונות (מקשה על תיקונים-ידניים של מעגלי SMT)
מדיה וקבצים בנושא  בוויקישיתוף
| --- | --- |
בקרת זהויות :  GND: 4248071-1
מכרסם קרח עירום חמום מוח

תמונתה המפוברקת של החיה
מכרסם קרח עירום חמום מוח (באנגלית: Hotheaded Naked Ice Borer) הוא חיה בדיונית. בעל החיים אוזכר במאמר מ-1995 שנכתב במגזין "דיסקבר" (אנ'), כמתיחת אחד באפריל. המאמר שעסק בחיה נכתב על ידי טים פולגר (אנ'), אחד מעורכי המגזין. הלה כתב בשנים אחרות מתיחות נוספות לעיתון, כגון על גילויו של חלקיק גדול בשם "ביגון", ועל גילוים של כלי נגינה ששימשו, לכאורה, את האדם הניאנדרטלי.
המתיחה

על פי המאמר, החיה נתגלתה לאחרונה באנטארקטיקה. במאמר הוצג צילום מפוברק של חפרפרת דמוית חולדה, בעלת גידול היוצא מראשה, שם ניתן לראות כלי דם רבים. התמונה נוצרה למעשה באמצעות עיבוד דיגיטלי של תמונת חולד עירום. נתווספו לו ניבים וראש גדול. לטענת המאמר המזויף, כדי להשיג מזון נוהגים מכרסמים אלה להתאחד בקבוצות במחילה מתחת לקרח ולהשתמש בראשיהם הגדולים כדי להמיס את הקרח למים. כשחיה אחרת, כגון פינגווין, נופלת לתוך מאגר המים שנוצר על ידי המכרסמים, אלה מתנפלים עליה וטורפים אותה. המאמר אף העלה השערה כי החוקר הצרפתי פיליפ פואסון, שב-1837 אבדו עקבותיו באנטארקטיקה, נטרף על ידי המכרסמים בדרך זו. רמז שניתן במאמר לכך שהוא למעשה מתיחה מצוי בשמו של הביולוג האיטלקי שגילה לכאורה את המכרסם, ושמו אפרילה פאצו.
סיקור תקשורתי

המתיחה זכתה לאזכורים רבים, בין השאר בנשיונל ג'יאוגרפיק, שהעלה טור במטרה להתייחס למבול המכתבים שהתקבלו במערכת המגזין לאחר הפרסום. דירוגים רבים מתייחסים למתיחה כאל אחת הטובות והבולטות בהיסטוריה של מתיחות האחד באפריל.
ביאורים

↑  בצרפתית: "Philippe Poisson"; משמעות המילה "Poisson" בצרפתית היא "דג", וזו מתקשרת לכינוי "Poisson D'avril", "דג של אפריל". זהו הכינוי הצרפתי המקביל ל"אחד באפריל".
↑  באיטלקית: "Aprile Pazzo"; משמעות הביטוי היא "שוטה של אפריל". בדומה לאנגלית, זהו הכינוי האיטלקי המקביל ל"אחד באפריל".
הערות שוליים

↑  The naked truth..., Discovery, 28 March 1995
↑  Floger, Tim, The Bigon, Discovery, 1 April 1996
↑  Floger, Tim, Neanderthal Musical Instruments Included Tusk-Tuba, Bladder-Bagpipe, and "Xylobone", Discovery, 1 April 1997
↑  Hoffman, Paul, Why Are Smart People Some of the Most Gullible People Around?, Discovery, 20 October 2011
↑  Carl Zimmer, Who Will Dare To Challenge The Hotheaded Naked Ice Borer?, April 1, 2010, National Geographic
↑  Nancy Szokan, For April Fools’ Day: A sampling of scientific hoaxes over the centuries, March 31, 2014, The Washington Post
↑  Demetria Gallegos, Best April Fools’ jokes ranked, March 30, 2007 (Updated May 8, 2016), The Denver Post
↑    Andy Bloxham,Andybloxham, ‏Greatest April fool stories - from spaghetti trees to Alabama changing Pi, The Telegraph, 1 April 2011
מקס לנגה

| --- | --- |

 לידה:  7 באוגוסט 1832 מגדבורג, ממלכת פרוסיה 
 פטירה:  8 בדצמבר 1899  (בגיל 67) לייפציג, הקיסרות הגרמנית 
 השכלה:  אוניברסיטת פרידריך וילהלם 
 מקצוע נוסף:  משפטן
 מדינה:  גרמניה
 
מקס לנגה (בגרמנית: Max Lange; ‏7 באוגוסט 1832 – 8 בדצמבר 1899) היה שחמטאי גרמני ופעיל בהתאחדות השחמט הגרמנית. היה בעל דוקטורט במשפטים וכן בפילוסופיה.
בין השנים 1858–1864 היה עורך הביטאון הגרמני Deutsche Schachzeitung (אנ'). ייסד את "איגוד השחמט המערב גרמני" (Westdeutscher Schachbund) וארגן את הקונגרס השחמט התשיעי בגרמניה. הוא היה אחד ממייסדיו ונשיאו השני של "איגוד השחמט הגרמני" (Deutscher Schachbund).
לנגה זכה 4 פעמים באליפות מערב גרמניה (שלוש פעמים בדיסלדורף (1862, 1863, 1864), ופעם באאכן בשנת 1868 (בקונגרס השביעי). כמו כן, זכה בתחרות המבורג 1868.
הוא פרסם ספרי שחמט Lehrbuch des Schachspiel בשנת 1856 ואת Handbuch der Schachaufgaben בשנת 1862.
אחת ההסתעפויות של הגנת שני הפרשים קרויה על שמו - "התקפת מקס לנגה": 1. ה4 ה5 2. פו3 פג6 3. רג4 פו6 4. ד4 ה:ד4 5. 0-0 רג5 6. ה5
לקריאה נוספת

Sammlung neuer Schachpartien mit kritischen und historischen Noten. J. J. Weber, Leipzig 1857. Online  Google Books
Handbuch der Schachaufgaben. Veit & Comp., Leipzig 1862. Online- (PDF-)
חלף (יישוב קדום)

חֵלֶף הוא שמו של יישוב יהודי קדום בגליל התחתון, הנזכר בתנ"ך ובכתבי חז"ל.
היישוב נזכר בתנ"ך באופן יחידאי ברשימת ערי נחלת שבט נפתלי ששכנו באזור בקעת יבנאל: ”וַיְהִי גְבוּלָם מֵחֵלֶף מֵאֵלוֹן בְּצַעֲנַנִּים וַאֲדָמִי הַנֶּקֶב וְיַבְנְאֵל עַד לַקּוּם”.
בתקופת התלמוד זוהתה העיר המקראית חלף בידי אמוראי ארץ ישראל עם העיירה בת זמנם "חלף", באזור בקעת יבנאל גם כן: ”ויהי גבולם מחלף ... מחלף – חלף, מאלון - איילון, בצעננים - אגנייא דקדש, ואדמי – דמין, הנקב – ציידתה, ויבנאל - כפר ימה, עד לקום - לוקים”.
חלף נזכרת בתלמוד הירושלמי גם לעניין הלכות עירובין, ונמסר כי רבי ירמיה הורה לעניין פסי ביראות בבארותיה: ”רבי אבדימא דחיפא הורי בחיפא, רבי ירמיה הורי בחלף בפסי ביראות בזמן הזה”.
אתרו של היישוב הקדום טרם זוהה במחקר, ובניגוד ליתר היישובים המקראיים והתלמודיים שבסביבתו, שמו של יישוב זה לא השתמר. החוקר הפיני סאריסאלו הציע בשנות העשרים של המאה ה-20 לזהות את מקומו של היישוב בח'רבת ערבית'ה, הסמוכה לחנות תגרים, מצפון מזרח להר תבור. בחורבה זו נתגלו חרסים המעידים על רצף התיישבותי המתאים לתקופות בהן נזכר היישוב במקורות, והיא שוכנת במיקום המתאים לאזכור העיר חלף בספר יהושע ביחס ליתר ערי שבט נפתלי ששמותיהן השתמרו בחורבות האזור.
לקריאה נוספת

בנימין מזר, אנציקלופדיה מקראית – אוצר הידיעות של המקרא ותקופתו, כרך ג', ירושלים תש"ן, הערך "חלף".
הערות שוליים

↑  ספר יהושע, פרק י"ט, פסוק ל"ג.
↑  תלמוד ירושלמי, מגילה, פ"א ה"א.
↑  ירושלמי, עירובין, פ"ב ה"א.
מפלגת הדמוקרטיה

| --- | --- |
 מדינה:  איראן 
 מזכיר כללי:  מוסטפא כוואכביאן
 תקופת הפעילות:  1 בנובמבר 1999 – הווה (25 שנים)
 אידאולוגיות:  רפורמיזם
 נוצרה מתוך:  מפלגת הסולידריות האיראנית
 מטה:  טהראן 
 mardomsalari.ir
 
המזכיר הכללי של המפלגה, מוסטפא כוואכביאן
מפלגת הדמוקרטיה (בפרסית: حزب مردم‌سالاری) היא מפלגה רפורמיסטית באיראן, שהוקמה על ידי פעילים איראנים, שרצו לשמר את מורשתו של נשיא איראן לשעבר, מוחמד ח'אתמי. למפלגה נציג אחד במג'לס וארבעה נציגים ברשויות המקומיות (2 באספהאן, אחד בשיראז ואחד בתבריז).
בראשיתה, הוקמה המפלגה על ידי סטודנטים באוניברסיטאות בפרוביציה סמנאן, שרצו למסד מפלגה רפורמיסטית שתפעל ברמה הארצית, המחוזית והמוניציפלית ברחבי המדינה. למפלגה יש עיתון בשם "מרדום-סאלארי" ("דמוקרטיה").
אידאולוגיה

על פי המניפסט של מפלגת הדמוקרטיה, המהפכה האיראנית הצליחה משום שהייתה עממית. למפלגה יש ארבע אמונות עיקריות:
אמונה באסלאם כדת השלמה ביותר בעולם.
אמונה בחוקת הרפובליקה האסלאמית של איראן כיסוד הסדר החברתי.
אמונה בערכיו של רוחאללה ח'ומייני ובעקרון שלטון חכם ההלכה האיסלאמי כציר המשותף המאחד את כל הפעילות הפוליטית.
האמונה בריבונות העם, וכי ריבונות זו אינה סותרת את ריבונותו של אלוהים.
מטרות

במניפסט המפלגה מפורטות אחת עשרה מטרות:
הגנה על ערכי המהפכה האיסלאמית מ-1979 וערכיה.
הגברת המודעות הציבורית בכל הנוגע למימוש כלל ענייני הציבור בהתאם לתבונה.
השתתפות המונית של העם האיראני בניהול כלל ענייניו.
שלטון החוק כולל.
פיתוח בר-קיימא של המדינה בכל התחומים.
הבטחת חירות וחירות מדינית וחברתית לעם כולו.
חיזוק הצדק והתנגדות לאפליה בכל שכבות החברה.
איסוף וארגון כוחות לקראת פיתוח החברה האזרחית האסלאמית.
הבטחת האחדות האסלאמית וחיזוק הקונצנזוס הלאומי.
שמירה על עצמאותה ושלמותה הטריטוריאלית של איראן.
הרחבת היחסים הבינלאומיים הצודקים המבוססים על שלושת העקרונות של כבוד, חוכמה וכדאיות.
שינויים מוצעים לחוק הבחירות האיראני

בשנת 2019 הוביל המזכיר הכללי מוסטפא קווקביאן מאבק במטרה לשנות את שיטת הבחירות במדינה. לפיו, שיטת הבחירות הנוכחית אינה אחראית מספיק, מכיוון שקשה לקבוע את עמדתו הפוליטית של המועמד. המפלגה טוענת כי הפוליטיקה האיראנית הקיימת מורכבת מסיעות פוליטיות רבות שרופפות ואינן יציבות. כפתרון אפשרי, מפלגת הדמוקרטיה ניסתה לשנות את שיטת הבחירות ולהחליף את בחירת המועמדים הבודדים בבחירת מפלגות. מפלגת הדמוקרטיה טוענת שמערכת זו תאפשר לבוחרים להצביע למצע פוליטי מסוים המחייב את הפוליטיקאים. בסופו של דבר הניסיון לשנות את שיטת הבחירות נכשל.
תמיכה בזכותן של נשים להיבחר לנשיאות

במהלך טקס האזכרה לעזאם טלגאני, פוליטיקאית איראנית בולטת שהתמודדה לנשיאות, אמר קווקביאן, כי "מועצת שומרי החוקה מעולם לא ביטלה ולא אישרה באופן רשמי את זכותה של אישה להיות נשיאת איראן." קוואקביאן חזר והדגיש כי השימוש של חוקת איראן במילה "רג'ול" כולל לעיתים קרובות את שני המינים בקריאת הקוראן. לפי הפרשנות המפלגתית תרגום המילה הוא "אישיות", ולא "אדם". בנוסף על כך, הוא הצהיר שאישה כמו עזאם טלגאני בהחלט יכולה להיחשב כ"אישיות פוליטית", וקרא למועצת שומרי החוקה להבהיר את הפרשנות החוקתית הרשמית שלה.
הערות שוליים

1 2 3 4  "در باره ما".
1 2  "خانه احزاب به رای دیوان عدالت درباره تجمعات اعتراض کند".
1 2  "مجلس باید قانون جامع انتخابات ابعاد واژه "رجل سیاسی" را به طور دقیق مشخص کند".
טכנולוגיית חלל

טכנולוגיית חלל היא כל טכנולוגיה הקשורה לכניסה ואחזור כלים, מכשירים, קרינה או צורות חיים מן החלל. כוללת בתוכה עיסוק ברדיו טלסקופ, משגר, חלליות, לוויינים, מעבורות חלל, תחנת חלל וחליפות חלל.
טכנולוגיית חלל פותחה בסוף שנת ה 50 של המאה 20 בארצות הברית.
טכנולוגיות כגון חיזוי מזג האוויר, שליטה מרחוק, GPS, טלוויזיה בלוויין, וכמה מערכות תקשורת מוכרחות להסתמך על תשתית החלל ועל מדעי האסטרונומיה ומדעי כדור הארץ (באמצעות חישה מרחוק) כדי לקבל רווח מהטכנולוגיה בחלל.
מחשבים וטלמטריה היו בעבר טכנולוגיות מובילות שאולי נחשבו "טכנולוגיית החלל" משום שהן מוכרחות להסתמך על החללית בה הם נמצאים. הם היו קיימים לפני המירוץ לחלל של המלחמה הקרה (בין ברית המועצות וארצות הברית) אבל הפיתוח שלהם הואץ במידה רבה כדי לענות על הצרכים של תוכניות החלל של שתי מעצמות העל.
אמנם הם עדיין בשימוש היום בחלליות וטילים, יישומים פרוזאיים יותר, כגון ניטור מרחוק (באמצעות טלמטריה) של חולים, מפעלי מים, תנאי הכביש וכדומה, אך השימוש הנרחב במחשבים עולה בהרבה על יישומי חלל מבחינת הכמות והן מבחינת המגוון של היישומים.
החלל היא סביבה זרה מאוד. בשביל לנסות לעבוד איתה נדרשות טכניקות חדשות וידע. טכנולוגיות חדשות מואצות על ידי המאמצים הקשורים לחלל והם לעיתים קרובות נוצלו לאחר מכן בפעילויות כלכליות אחרות. פעולה זו הייתה מועילה כלפי חסידי החלל וחובביו לטובת השקעה של כספי ציבור בפעילויות שטח ותוכניות. יריביהם הפוליטיים כנגד באו בטענה כי יהיה הרבה יותר זול לפתח טכנולוגיות ספציפיות ישירות אם הם מועילים.
טכנולוגיות חלל

גשושית חלל
לוויין
לוויין תקשורת
מערכת ניווט לוויינית
צנטריפוגה
אדם בחלל
טכנולוגיות חלל עתידיות

כריית אסטרואידים
לוויין המבוסס על אנרגיה סולארית
שיגור ללא-טיל
ייצור בחלל
מושבות חלל
ראו גם

חקר החלל
נאס"א
משימות מאוישות למאדים
חלסטים

ליל שימורים של טקס סיגוף חלסטי
חלסטים (ברוסית: Хлысты) היו בני כת שפרשו מהנצרות האורתודוקסית באימפריה הרוסית ופעלו בין המאה ה-17 לתחילת או מחצית המאה ה-20.
החלסטים (קראו לעצמם גם בני האלוהים או אנשי האלוהים) התפרסמו במנהג הסיגוף העצמי באמצעות שבטים וחבלים. מייסד הזרם היה עריק מצבא הצאר בשם דנילה פיליפוביץ' (Данила Филиппович) מקוסטרומה, שהגדיר עצמו כ"האל שחזר פעם שנייה". 
הוא שלל את ספרי הקודש והערצת הקדושים חוץ מאשר את פולחן מריה יולדת האל (תיאוטוקוס).
לשם הכת יש מספר פירושים אפשריים, ייתכן שהשם הגיע מהמילה הרוסית לשוט ( "хлестать") על שם הסיגוף העצמי של בני הכת וייתכן שזה שיבוש מכוון של המילה כריסטו (ישו).
דנילה פיליפוביץ' הכריז ש"ילד" את איבן סוסלוב, ה"ישו" שלו, ועוד 12 שליחים. הנשים של הכת נקראו "יולדות אל" (Богородица). לחסידי הכת יכלו להיות מספר רעיות "רוחניות" ו"אחיות" בוגורודיצות. הכת הוצאה מחוץ לחוק על ידי פיוטר הגדול.
החלסטים התארגנו בקבוצות הקרויות "ספינות" שכללו בין 20 ל-100 גברים.
למרות העובדה שהכת הוצאה מחוץ לחוק, ומספר התאים של חברי הקבוצה התמעט, נותרו בתחילת השלטון הסובייטי תאים פעילים במקומות הרחוקים יחסית ממרכז השלטון ובהם טמבוב, סמרה, אורנבורג, צפון הקווקז  ואף באוקראינה.
האמונה והריטואל

החלסטים דגלו בצמחונות, פרישות וסיגוף באמצעות שבטים וחבלים במטרה לחקות את מה שעבר על ישו בדרכו אל הצליבה. היה להם ריטואל הקרוי ראדנייה (радения) שהוביל אותם לאקסטזה ולעיתים הסתיים באורגיה.
על פי אמונת החלסטים בין השמיים ובין הארץ יש תנועה ותקשורת מתמדת. הכוחות בשמיים הם:
האל האב.
הבן (ישו) ורוח הקודש.
מרים, אם ישו (יולדת האל).
המלאכים הראשיים (ארכאנגלים).
השרפים, שהם מלאכים בדרג שבין הארכנגלים ובין הכרובים.
הכרובים, שהם מלאכים חשובים.
מלאכים מהשורה.
ישו נחשב למכובד מכולם, כי הוא יכול ללבוש דמות בשר ודם בכל זמן ובכל מצב ויכול לבחור לו כל גוף שהוא חפץ בו.
לחלסטים יש נוסח חדש של עשרת הדברות, ואלה הן:
אני האל שהנביאים חזו, ירדתי אל הארץ שנית כדי לגאול את האנושות ואין אל אחר חוץ ממני.
לא יכולה להיות ואין צורך לחפש תורה אחרת שאינה התורה שלנו.
המשיכו לשמור על הארגון בו אתם מאורגנים.
שמרו את מצוות האל להיות ציידי היקום.
אל תבצעו את החטא הגופני.
אל תתחתנו ואלה שכבר נשואים צריכים לחיות עם נשותיהם כאח עם אחותו.
אל תבטאו מילים טמאות ואל תזכיר את שם השטן.
אל תלכו לחתונות ולחגיגות והתרחקו מצרכני המשקאות המשכרים.
אל תגנבו דבר ואם מישהו גנב אפילו קופייקה היא תונח על קודקודו במשפט אחרית הימים ויסלח לו רק לאחר שהיא תותך באש על ראשו.
את מצוות האל יש לשמור בסוד ולא לספר אפילו לאבא או לאמא, וגם אם תוכה בשוט או תיכווה באש - יש לסבול. עבור זאת, המאמינים, כמו המרטירים הישנים של האמונה, יקבלו את מלכות השמיים ועל הארץ סיפוק רוחני.
בקרו האחד אצל רעו, שמרו על הכיבוד בלחם ומלח, עשו אהבה ואת מצוותי תשמרו. התפללו לאלוהים!
האמינו ברוח הקודש.
את המצוות האלה "חשף" איבן סוסלוב והן מחליפות את עיקרי אמונת הכנסייה הנוצרית.
ראו גם

סקופצים
טרארלגון

| --- | --- |

בניין הדואר בטרארלגון
 מדינה:  אוסטרליה אוסטרליה
 מדינה:  ויקטוריה (אוסטרליה) ויקטוריה
 שפה רשמית:  אנגלית
 תאריך ייסוד:  שנות הארבעים של המאה ה-19
 שטח:  23.9 קמ"ר
 גובה:  60 מטרים
 אוכלוסייה:  ‏
  ‑ בעיר:  24,933 (9 באוגוסט 2016)
  ‑ צפיפות:  1028.9 נפש לקמ"ר (2011)
 קואורדינטות:  38°11′45″S 146°32′25″E﻿ / ﻿38.195833°S 146.540278°E﻿ / -38.195833; 146.540278
 אזור זמן:  UTC +10
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןטרארלגון(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןטרארלגון(למפת ויקטוריה רגילה) מלבורן ג'ילונג בלאראט בנדיגו מילדורה שפרטון וורנמבול ניו סאות' ויילס א ו ה ד ר ו מ י ת  הבירה מצר בסטרארלגון(למפת ויקטוריה מוגדלת) מלבורן ג'ילונג בלאראט בנדיגו מילדורה שפרטון וורנמבול ניו סאות' ויילס א ו ה ד ר ו מ י ת  הבירה מצר בסטרארלגון  he tabBackground:;tabBorder:#aaa;defaultTab:0;
טרארלגון (באנגלית: Traralgon) היא עיר במדינת ויקטוריה שבאוסטרליה. העיר שוכנת 160 ק"מ ממזרח לבירת המדינה מלבורן. אוכלוסיית העיר מנתה 23,834 תושבים במפקד 2011. מקור שמה של העיר כנראה בשפתם של התושבים האבוריג'ינים של האזור ומשמעותו ככל הנראה "נהר הדגים הקטנים".
היסטוריה

מתיישבים אירופאים הגיעו לאזור לראשונה בשנות הארבעים של המאה ה-19 ועד מהרה הוקמו על האדמה הפורייה של האזור חוות בקר לייצור חלב. העיירה הוקמה בראשית שנות השישים וב-1861 נפתח במקום סניף דואר. ב-1877 הושלמה סלילתה של מסילת הברזל שקישרה את טרארלגון למלבורן והדבר גרם לדחיפה כלכלית של העיירה. עד לשנות השלושים של המאה ה-20 המשיכה כלכלתה של טרארלגון להתבסס על חקלאות וב-1936 נפתח ליד העיר מפעל לייצור נייר. העיירה נכללה במסלול ביקורם של המלכה אליזבת השנייה ושל הנסיך פיליפ, דוכס אדינבורו במרץ 1954. ב-1964 הוכרזה טרארלגון כעיר.
כלכלה

הענף הכלכלי העיקרי של העיר הוא התעשייה. בנוסף מתבצעת בקרבת העיר כריית פחם. בעיר פועלת תחנת כוח גדולה המקושרת לרשת הארצית. ענף נוסף הוא ענף היערנות שאליו קשור גם מפעל הנייר המקומי. החקלאות המקומית מבוססת על גידול צמר ומוצרי חלב ועל גידול ירקות.
הערות שוליים

↑  טרארלגון במפקד 2011
↑  Chapter 7 The River of Little Fish by WJ Cuthill
| --- | --- |
בקרת זהויות :  NLI: 987007561976805171  LCCN: n78011701  MusicBrainz: 2707192b-c63b-4349-a3a1-4e2cea224130  Trove: 479409  VIAF: 130162480   WorldCat (עם VIAF): 130162480
מפלגת הגמלאים הרוסית

| --- | --- |

 מדינה:  רוסיה 
 מייסד:  סרגיי אטרושנקו
 מנהיגים:  איגור זוטוב 
 תקופת הפעילות:  1997–הווה (כ־27 שנים) 
 אידאולוגיות:  שמרנות
 מטה:  מוסקבה 
 pensioner.party
 
לוגו המפלגה בשנים 2001-2012.
מפלגת הגמלאים הרוסית לצדק חברתי (ידועה בשמה המקוצר מפלגת הגמלאים) היא מפלגה פוליטית רוסית שמרנית, שהוקמה לראשונה בשנת 1997.
היסטוריה

פרק זה לוקה בחסר. אנא תרמו לוויקיפדיה ו.  חסרות התפתחויות אחרי 2012.
המפלגה נוצרה במקור ב-29 בנובמבר 1997 ונשאה שמות כמו "מפלגת הגמלאים" ו"מפלגת הגמלאים הרוסית". בהמשך, המפלגה התפרקה באופן זמני, אך בשנים 2007–2012 היא אורגנה מחדש לארגון ציבורי של גמלאי רוסיה. ב-5 באפריל 2012 הוקמה מחדש בשם "מפלגת הגמלאים הרוסית לצדק חברתי", בראשותו של איגור זוטוב, חבר הדומה הממלכתית משנת 2011 במסגרת הדומה השישית. ב-11 במרץ 2017 המפלגה שינתה את שמה שוב.
מאז 26 בדצמבר 2015, יו"ר המפלגה היה סגן האספה המחוקקת של מחוז סברדלובסק, יבגני ארטיוך. ב-29 ביולי 2016 הודח ארטיוך מתפקיד היו"ר. באותו יום נשללה מועמדותו לבחירות בדומה.
מאז 2012[דרושה הבהרה] יו"ר המועצה המרכזית של המפלגה הוא ולדימיר יורייביץ' בוראקוב.
תוצאות אלקטוראליות > הבחירות הפרלמנטריות

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
‏הדומה הממלכתית של הפדרציה הרוסית
| שנת בחירות | קולות | אחוזים | מושבים | +/– | מנהיג |  |
| 1999 | 1,298,971 (#9) | 1.95 | 1 / 450 | 1 | ‏ סרגיי אטרושנקו  |  |
| 2003 | 1,874,973 (#8) | 1.73 | 1 / 450 |  | ‏ סרגיי אטרושנקו  |  |
| 2007 | מוזגה אל תוך רוסיה הוגנת ולא הייתה מפלגה עצמאית | מוזגה אל תוך רוסיה הוגנת ולא הייתה מפלגה עצמאית | מוזגה אל תוך רוסיה הוגנת ולא הייתה מפלגה עצמאית | מוזגה אל תוך רוסיה הוגנת ולא הייתה מפלגה עצמאית | מוזגה אל תוך רוסיה הוגנת ולא הייתה מפלגה עצמאית |  |
| 2011 | מוזגה אל תוך רוסיה הוגנת ולא הייתה מפלגה עצמאית | מוזגה אל תוך רוסיה הוגנת ולא הייתה מפלגה עצמאית | מוזגה אל תוך רוסיה הוגנת ולא הייתה מפלגה עצמאית | מוזגה אל תוך רוסיה הוגנת ולא הייתה מפלגה עצמאית | מוזגה אל תוך רוסיה הוגנת ולא הייתה מפלגה עצמאית |  |
| 2016 | 910,848 (#7) | 1.76 | 0 / 450 |   | ‏ ולדימיר בוראקוב  |  |
| 2021 |  |  | 0 / 450 |  | ‏ ולדימיר בוראקוב  |  |